
PATVIRTINTA
Šakių rajono savivaldybės administracijos 

direktoriaus 2012 m. gegužės      d.

įsakymu Nr. AT-

ŠAKIŲ RAJONO SAVIVALDYBĖS VIEŠOSIOS BIBLIOTEKOS DIREKTORIAUS PAREIGYBĖS APRAŠYMAS

I. BENDROSIOS NUOSTATOS


1. Šis pareigybės aprašymas detalizuoja (konkretina) Šakių rajono savivaldybės viešosios bibliotekos (toliau – Bibliotekos) direktoriaus pareigas einančios asmens kvalifikacinius reikalavimus, darbo pareigas, teises ir atsakomybę. 


2. Bibliotekos direktorius yra įstaigos vadovas, kurį į pareigas skiria ir atleidžia iš pareigų Šakių rajono savivaldybės taryba teisės aktų nustatyta tvarka. 


3. Bibliotekos direktorius pradeda eiti pareigas nuo paskyrimo į pareigas dienos sudarius su juo darbo sutartį Lietuvos Respublikos darbo kodekse nustatyta tvarka.


4. Bibliotekos direktorius savo veikloje vadovaujasi Lietuvos Respublikos Konstitucija, įstatymais ir kitais teisės aktais, Bibliotekos nuostatais, Šakių rajono savivaldybės institucijų sprendimais.


5. Bendrasis reikalavimas asmeniui, einančiam Bibliotekos direktoriaus pareigas – aukštasis universitetinis arba jam prilygintas išsilavinimas.


6. Specialieji reikalavimai asmeniui, einančiam Bibliotekos direktoriaus pareigas:


6.1. išmanyti Lietuvos Respublikos Konstituciją, Lietuvos Respublikos darbo kodeksą, Lietuvos Respublikos bibliotekų įstatymą, Lietuvos Respublikos vietos savivaldos įstatymą, Lietuvos Respublikos biudžetinių įstaigų įstatymą, Lietuvos Respublikos etninės kultūros valstybinės globos pagrindų įstatymą, Lietuvos Respublikos autorių teisių ir gretutinių teisių įstatymą bei kitus su Bibliotekos administravimu ir kultūros politika susijusius teisės aktus ir sugebėti juos pritaikyti praktikoje;


6.2. mokėti organizuoti ir planuoti Bibliotekos darbą;


6.3. žinoti pagrindinius bendravimo ir bendradarbiavimo principus bei etikos normas;


6.4. išmanyti dokumentų valdymo bei lietuvių kalbos kultūros reikalavimus, sklandžiai dėstyti mintis raštu ir žodžiu;


6.5. turėti kompiuterinio raštingumo įgūdžių;


6.6. profesionaliai tvarkyti dokumentus, sisteminti gautą informaciją;


6.7. būti kūrybiškam, komunikabiliam, iniciatyviam, pareigingam.

II. DIREKTORIAUS PAREIGOS


7. Organizuoti viešosios bibliotekos ir padalinių veiklą, vadovaujantis Lietuvos Respublikos bibliotekų įstatymu, viešosios bibliotekos nuostatais. Sudaryti reikiamas sąlygas bibliotekų funkcijoms ir uždaviniams vykdyti. 


8. Įstatymų bei kitų norminių aktų nustatyta tvarka atstovauti viešajai bibliotekai įvairiose institucijose, sudaryti sutartis, išduoti įgaliojimus, skirti ir atleisti darbuotojus.


9. Vadovaudamasi Lietuvos Respublikos įstatymais ir Vyriausybės nutarimais, Kultūros ministerijos ir rajono savivaldybės teisės aktais, savo kompetencijos ribose leisti įsakymus, organizuoti ir kontroliuoti jų vykdymą.


10. Analizuoti Bibliotekos ir padalinių veiklos ir valdymo išteklių būklę.


11. Laiku inicijuoti Bibliotekos ir filialų veiklos programos parengimą, užtikrinti jos dermę su valstybiniais, apskrities, rajono savivaldybės dokumentais (gairėmis, strategijomis).


12. Tvirtinti Bibliotekos ir jos atskirų skyrių įvairius darbo organizavimo dokumentus (instrukcijas, nuostatus, taisykles, aktus ir kt.), užtikrinti jų laikymąsi.


13. Formuoti Bibliotekos ir padalinių įvaizdį, rūpintis bibliotekų ir jų teikiamų paslaugų reklama.


14. Nustatyti rajono bibliotekų plėtros strategiją. Ruošti ir vykdyti projektus. Inicijuoti bibliotekų dalyvavimą projektuose, programose ir užtikrinti jų kokybišką parengimą.


15. Rūpintis Bibliotekos ir padalinių modernizavimu ir kompiuterizavimu, LIBIS (Lietuvos integralios bibliotekų informacijos sistemos) programinės įrangos diegimu ir plėtra rajono bibliotekose.


16. Rūpintis Bibliotekos ir padalinių fondų kaupimu ir formavimu, jų apsauga.


17. Inicijuoti darbuotojų saugos ir sveikatos bei priešgaisrinių taisyklių rengimą, darbuotojų supažindinimą su šiomis taisyklėmis bei kontroliuoti jų laikymąsi.


18. Laiku ir kokybiškai vykdyti rajono savivaldybės tarybos sprendimus, rajono savivaldybės mero potvarkius, rajono savivaldybės administracijos direktoriaus ir rajono savivaldybės administracijos Kultūros ir turizmo skyriaus vedėjos nurodymus ir pavedimus.

III. DIREKTORIAUS TEISĖS


19. Dalyvauti priimant sprendimus bibliotekų klausimais rajono savivaldybės tarybos posėdžiuose.


20. Kelti profesinę kvalifikaciją įvairiuose kursuose, stažuotėse, mokymuose, seminaruose Lietuvoje ir užsienio valstybėse.


21. Teikti informaciją apie bibliotekų veiklą.


22. Gauti metodinę pagalbą ir informaciją, būtiną kokybiškam numatytų pareigų vykdymui.


23. Skirti paskatinimus ar drausmines nuobaudas pavaldiems darbuotojams.


24. Savo kompetencijos ribose sudaryti ir nutraukti sutartis.


25. Laisvai pasirinkti darbo organizavimo metodus, būdus ir formas.


26. Įstatymų nustatyta tvarka atostogauti.

IV. DIREKTORIAUS ATSAKOMYBĖ


27. Bibliotekos direktorius atsako už:


27.1. Kultūros ministro įsakymų, rajono savivaldybės tarybos sprendimų, rajono savivaldybės mero potvarkių, rajono savivaldybės administracijos direktoriaus ir rajono savivaldybės administracijos Kultūros ir turizmo skyriaus vedėjos  


27.2. Bibliotekos ir jos padalinių veiklą ir jos rezultatus;


27.3. darbuotojų parinkimą, jų kvalifikaciją ir profesionalumą;


27.4. paskesniąją finansų kontrolę;


27.5. buhalterinės apskaitos organizavimą teisės aktų nustatyta tvarka;


27.6. tinkamą raštvedybos organizavimą;


27.7. priešgaisrinę, civilinę saugą.

